[dc]અ[/dc]મેરિકન આર્ટ કલેક્ટર હેન્રી, ચિત્રકાર વિન્સેન્ટનું સનફલાવર ધારીધારીને જોતો હતો. વસંતઋતુની શરૂઆત થતાં જ એમસ્ટરડેમના બગીચાઓ રંગબેરંગી ફૂલોથી છવાઈ જાય છે. જાણે કે કુદરતે રંગીન ગાલીચો પાથર્યો હોય એવો ભાસ થાય છે. મનમોહક ટ્યુલિપ્સની સાથે જે સનફલાવરના ફૂલો ખીલે છે એના પીળા રંગ તો સ્ત્રીઓને સોનાનો ચળકાટ ભૂલાવી દે છે. ચિત્રકારો ટ્યુલિપ્સના ચિત્રો ભલે અસંખ્ય દોરે પણ સનફલાવરનું એકાદ ચિત્ર દોરવાની લાલચને તેઓ રોકી નથી શકતા.